ผมอยากสอบถามครับถ้ามีการได้รับยา tenofovir 300 + efavirent 600 + emtricitabine 200 แสดงว่าคนที่ได้รับต้องติดเชื้อHIVแล้วเท่านั้นไหมครับ เพราะ ผมเห็นน้องผมได้รับยาเหล่านี้แต่ไม่กล้าถามเค้าตรงๆกลัวเค้ารู้สึกไม่ดี และผมได้เห็นในใบประวัติการรักษาว่ามี unsafe sex จึงมารักษาโดยมารับ PEPs และในส่วนของการรักษาที่ได้ให้ไว้แล้วมีการได้รับยา3ตัวนี้และมีเขียนด้านล่างตัวยาว่า 2 HbsAg 24hr / 27 (ไม่แน่ใจว่าอ่านถูกมั้ย) มีความเป็นไปได้ไหมครับว่าการใช้ยา3ตัวจะเป็นเพียงแค่การป้องกัน หรือ รักษาโรคไวรัสตับอักเสบB ก่อนหน้านี้ผมได้ถามเภสัชแล้วเค้าตอบว่าส่วนใหญ่การได้รับยา3ตัวนี้แล้วส่วนใหญ่จะเป็นHIVและจะเป็นการรักษามากกว่า จึงอยากสอบถามแพทย์เพิ่มเติมเพื่อเป็นความรู้และเพื่อวินิจฉัยโรคที่น้องผมเป็นคร่าวๆ
สวัสดีค่ะ ยาสูตรผสมที่ประกอบด้วย Tenofovir Disoproxil Fumarate 300 mg Emtricitabine 200 mg และ Efavirenz 600 มิลลิกรัม (TDF + FTC + EFV) เป็นสูตรยาที่ใช้สำหรับรักษาผู้ที่ติดเชื้อ HIV ไม่ได้เป็นสูตรยาสำหรับยาต้านไวรัสฉุกเฉิน (PEP) ซึ่งมักประกอบด้วยยา 2 ตัว และไม่ได้เป็นสูตรยาสำหรับรักษาผู้ติดเชื้อไวรัสตับอักเสบีเรื้อรัง แม้ว่ายา Tenofovir จะเป็นหนึ่งในยาที่ใช้รักษาการติดเชื้อไวรัสตับอักเสบชนิดบีเรื้อรังได้ แต่จะไม่ได้มียา FTC และ EFV ค่ะสำหรับข้อความที่ปรากฏตรงซองยาว่า "2 HbsAg 24hr / 27" คำว่า HbsAg นั้น เป็นส่วนประกอบ (แอนติเจน) ของไวรัสตับอักเสบชนิดบี แต่ไม่ทราบว่าผู้เขียนต้องการระบุหรือสื่อสารว่าอะไรค่ะ แนะนำควรสอบถามผู้ที่เขียนมาให้ชัดเจนค่ะ